techiaith/cofnodycynulliad_en-cy huggingface dataset:
English: Well, Llywydd, the NHS in Wales has been reopening now over many weeks, and every time we come to the end of a three-week cycle, we discuss with the chief medical officer and others the extent to which we can use any headroom we have to allow those services to continue to expand safely, and that work cannot just be magicked away by some fine words about needing to make things better. The health service will face the restrictions that are imposed by coronavirus over many months to come. Productivity in theatres, for example, is radically affected by the need to clean a theatre between every operation that is carried out, and no matter how much we might like it to be better than that, those measures are absolutely essential to safeguard the safety of patients and of staff in the health service. So, while we continue to expand the amount of treatment that is available routinely, in terms of planned operations, in terms of cancer treatments, in terms of primary care, none of that will provide us with a straightforward path back to where the health service was able to be prior to coronavirus. We discuss that all the time with our medical staff and with our organisations to try to find better ways in which we can resume services for more people in a more timely fashion, but I just have to be straightforward, both with the Member and with others, that that is going to be a continuing struggle for the Welsh health service and for all other health services in the United Kingdom and beyond.
Welsh: Wel, Llywydd, mae'r GIG yng Nghymru wedi bod yn ailagor nawr dros wythnosau lawer, a phob tro y deuwn at ddiwedd cylch tair wythnos, rydym ni'n trafod gyda'r prif swyddog meddygol ac eraill i ba raddau y gallwn ni ddefnyddio unrhyw hyblygrwydd sydd gennym ni i ganiatáu i'r gwasanaethau hynny barhau i gynyddu'n ddiogel, ac ni ellir gwneud i'r gwaith hwnnw ddiflannu drwy hud a lledrith gyda sylwadau am yr angen i wella pethau. Bydd y gwasanaeth iechyd yn wynebu'r cyfyngiadau a osodir gan y coronafeirws am fisoedd lawer i ddod. Mae'r angen i lanhau theatr rhwng pob llawdriniaeth a gynhelir yn effeithio'n sylweddol ar gynhyrchiant mewn theatrau, ac ni waeth faint yr hoffem iddo fod yn well na hynny, mae'r mesurau hynny'n gwbl hanfodol i sicrhau diogelwch cleifion a staff yn y gwasanaeth iechyd. Felly, er ein bod yn parhau i gynyddu faint o driniaeth sydd ar gael fel mater o drefn, o ran llawdriniaethau wedi'u cynllunio, o ran triniaethau canser, o ran gofal sylfaenol, ni fydd dim o hynny'n cynnig llwybr syml i ni yn ôl i'r man lle yr oedd y gwasanaeth iechyd cyn coronafeirws. Rydym yn trafod hynny drwy'r amser gyda'n staff meddygol a gyda'n sefydliadau i geisio dod o hyd i well ffyrdd o ailddechrau gwasanaethau i fwy o bobl yn fwy amserol, ond mae'n rhaid i mi ddweud yn blaen wrth yr Aelod ac wrth eraill, y bydd hynny'n frwydr barhaus i wasanaeth iechyd Cymru ac i'r holl wasanaethau iechyd eraill yn y Deyrnas Unedig a thu hwnt.
English: Llywydd, there were a large number of questions there. I'll try and address them briefly, each one. I referred to the island of Ireland because the rise in coronavirus cases and the reimposition of restrictions has happened both in the Republic and in Northern Ireland as well and it is inevitable that there's an interplay between the circulation of the virus in one part of Ireland and another. As far as Wrexham is concerned, numbers in Wrexham are down significantly this week. I think there was a 70 per cent fall in the number of new cases in Wrexham last week. At Wrexham Maelor Hospital, which has been one of the focuses of rising numbers previously, it's now 21 days in which one staff member in the hospital has fallen ill to a healthcare-acquired infection of coronavirus, and it's 18 days since the last patient became ill in the same way. The Rowan Foods outbreak was declared over on Friday of last week, there having been 28 days since any case there. So, while the Member is right to point to the fact that Wrexham has been a cause for concern, it's a rapidly improving picture there.
Welsh: Llywydd, roedd nifer fawr o gwestiynau yn y fan yna. Fe geisiaf ymdrin â nhw'n fyr, pob un ohonyn nhw. Cyfeiriais at ynys Iwerddon oherwydd bod y cynnydd mewn achosion y coronafeirws ac ailosod cyfyngiadau wedi digwydd yn y Weriniaeth ac yng Ngogledd Iwerddon hefyd ac mae'n anochel bod cydadwaith rhwng cylchrediad y feirws mewn un rhan o Iwerddon a rhan arall. O ran Wrecsam, mae'r niferoedd yn Wrecsam wedi gostwng yn sylweddol yr wythnos hon. Credaf fod gostyngiad o 70 y cant yn nifer yr achosion newydd yn Wrecsam yr wythnos diwethaf. Yn Ysbyty Maelor Wrecsam, sydd wedi bod yn un o ganolbwyntiau niferoedd cynyddol yn gynharach, mae bellach yn 21 diwrnod ers i un aelod o staff yn yr ysbyty fynd yn sâl â haint coronafeirws a gafodd yn amgylchedd gofal iechyd, ac mae'n 18 diwrnod ers i'r claf diwethaf fynd yn sâl yn yr un ffordd. Datganwyd yn ystod dydd Gwener yr wythnos diwethaf fod y digwyddiad o achosion yn Rowan Foods wedi dod i ben, gan y bu 28 diwrnod ers y bu unrhyw achos yno. Felly, er bod yr Aelod yn iawn i dynnu sylw at y ffaith fod Wrecsam wedi bod yn destun pryder, mae'r ddarlun yn gwella'n gyflym yno.
English: First Minister, as you know, the failure of some supermarkets in Wales to observe social distancing regulations in Wales has been a source of continued concern to myself and my constituents. And while I appreciate the efforts of local authorities to enforce these regulations, I'd like to ask you for an update today on Welsh Government efforts to really drive home that message to supermarkets, particularly the larger ones like Tesco, which seem to have forgotten that we are in a pandemic - or so it appears. I'd also like to ask, First Minister, about mental health. Wales Mind has today published a report on the impact of the pandemic on mental health in Wales and it makes for very sobering reading, not just in terms of the impact on all of us in Wales, but also because one sixth of adults and one third of young people were unable to get the support that they needed during the lockdown, and that is despite Welsh Government making it very clear to health boards that mental health should be a priority. As we go into potentially a very difficult autumn and winter, which could take an even bigger toll on all our mental health, what steps will the Welsh Government take to ensure that people who need support during this period will be able to get it? Thank you.
Welsh: Prif Weinidog, fel y gwyddoch, mae methiant rhai archfarchnadoedd yng Nghymru i gadw at reoliadau cadw pellter cymdeithasol wedi bod yn destun pryder parhaus i mi a'm hetholwyr. Ac er fy mod yn gwerthfawrogi ymdrechion awdurdodau lleol i orfodi'r rheoliadau hyn, hoffwn ofyn i chi am y wybodaeth ddiweddaraf heddiw am ymdrechion Llywodraeth Cymru i gyfleu'r neges honno yn gryf i archfarchnadoedd, yn enwedig y rhai mwy o faint fel Tesco, sydd fel petaen nhw wedi anghofio ein bod mewn pandemig - neu felly mae'n ymddangos. Hoffwn hefyd holi, Prif Weinidog, am iechyd meddwl. Heddiw, mae Mind Cymru wedi cyhoeddi adroddiad ar effaith y pandemig ar iechyd meddwl yng Nghymru ac mae ei ddarllen yn brofiad sobreiddiol iawn, nid yn unig o ran yr effaith ar bob un ohonom ni yng Nghymru, ond hefyd am nad oedd un rhan o chwech o oedolion a thraean o bobl ifanc yn gallu cael y cymorth yr oedd ei angen arnynt yn ystod y cyfyngiadau symud, ac mae hynny er bod Llywodraeth Cymru wedi ei gwneud yn glir iawn i fyrddau iechyd y dylai iechyd meddwl fod yn flaenoriaeth. Wrth i ni fynd i mewn i hydref a gaeaf anodd iawn o bosibl, a allai gael mwy fyth o effaith ar iechyd meddwl pob un ohonom, pa gamau fydd Llywodraeth Cymru yn eu cymryd i sicrhau y bydd pobl y bydd angen cymorth arnyn nhw yn ystod y cyfnod hwn yn ei gael? Diolch.
English: Does the First Minister acknowledge that the further education sector faces a great deal of unacceptable uncertainty as students return for the new term? For example, it is unclear as to how they will be resourced for the additional cost to be able to educate students, particularly vocational students, safely in a socially distanced way, and the potential £10 million extra pay bill that colleges will be facing if pay awards are granted with no guarantee as to how that will be met. Does the First Minister accept that this does not sit well with the constant rhetoric from his party about the parity of esteem between vocational and academic learning? And will he undertake today to discuss urgently with the education Minister to ensure that these immediate issues are addressed as a matter of urgency and that this is the last time, under his leadership, that the further education sector gets left behind?
Welsh: A yw'r Prif Weinidog yn cydnabod bod y sector addysg bellach yn wynebu llawer iawn o ansicrwydd annerbyniol wrth i fyfyrwyr ddychwelyd ar gyfer y tymor newydd? Er enghraifft, nid yw'n glir sut y cânt yr adnoddau i gyfateb i'r gost ychwanegol i allu addysgu myfyrwyr, yn enwedig myfyrwyr galwedigaethol, yn ddiogel mewn ffordd sy'n cadw pellter cymdeithasol, a'r bil cyflog ychwanegol posibl o £10 miliwn y bydd colegau'n ei wynebu os rhoddir dyfarniadau cyflog heb unrhyw sicrwydd ynghylch sut y caiff hynny ei dalu. A yw'r Prif Weinidog yn derbyn nad yw hyn yn cyd-fynd yn dda â'r rhethreg gyson gan ei blaid am barch cydradd rhwng dysgu galwedigaethol ac academaidd? Ac a wnaiff ef ymrwymo heddiw i drafod ar frys gyda'r Gweinidog addysg i sicrhau yr eir i'r afael â'r materion uniongyrchol hyn fel mater o frys ac mai dyma'r tro olaf, o dan ei arweiniad, i'r sector addysg bellach gael ei adael ar ôl?
English: First Minister, I just wonder if you can explain something to me, please. Given that our premier football leagues here in Wales have now been given dates to go back and start matches, which are of course welcome, could you please let us know the dates the rest of football, grass-roots football - we're talking about our lower leagues and children's football - can return to play matches and start their seasons too, please? I cannot understand the logic that this hasn't been announced yet when our premier leagues - and our lower leagues are all part-time players, and, of course, our children are going back to school and yet can't play outdoor matches. When you consider that it's all kicking off soon over the border in England, I just don't understand it. It's paramount now that we give the green light as soon as possible to people being able to start playing football matches, even before the season dates are announced, so they can prepare and plan and get ready for the season ahead. And can I also make a plea, First Minister, that it's not done the day before - that they're not given a day's notice? As a former secretary of a junior football club, it takes a lot of time to plan for the seasons ahead. Therefore, can you give, with plenty of notice, as soon as possible, the green light for these matches to kick off here, please? Thank you.
Welsh: Prif Weinidog, tybed a allwch chi egluro rhywbeth i mi, os gwelwch yn dda. O gofio bod ein prif gynghreiriau pêl-droed yma yng Nghymru bellach wedi cael dyddiadau i ailafael ynddi a dechrau gemau, sydd i'w groesawu, wrth gwrs, a allech chi roi gwybod i ni am y dyddiadau y gall gweddill y byd pêl-droed, pêl-droed ar lawr gwlad - rydym ni'n sôn am ein cynghreiriau is a phêl-droed plant - ddychwelyd i chwarae gemau a dechrau eu tymhorau hefyd, os gwelwch yn dda? Ni allaf ddeall y rhesymeg nad yw hyn wedi'i gyhoeddi eto pan fo'n prif gynghreiriau - ac mae ein cynghreiriau is i gyd yn chwaraewyr rhan-amser, ac, wrth gwrs, mae ein plant yn dychwelyd i'r ysgol ac eto ddim yn cael chwarae gemau yn yr awyr agored. O gofio bod popeth yn dechrau'n fuan dros y ffin yn Lloegr, nid wyf yn deall y sefyllfa. Mae'n hollbwysig nawr ein bod yn rhoi sêl bendith cyn gynted â phosibl i bobl allu dechrau chwarae gemau pêl-droed, hyd yn oed cyn cyhoeddi dyddiadau'r tymor, fel y gallan nhw baratoi a chynllunio a bod yn barod ar gyfer y tymor sydd o'u blaenau. Ac a gaf i hefyd wneud ple, Prif Weinidog, na wneir hyn y diwrnod cynt - nad ydyn nhw'n cael diwrnod o rybudd? Fel cyn ysgrifennydd clwb pêl-droed iau, mae'n cymryd cryn amser i gynllunio ar gyfer y tymhorau sydd o'n blaenau. Felly, a allwch chi roi, gyda digon o rybudd, cyn gynted â phosibl, sêl bendith i'r gemau hyn gychwyn yma, os gwelwch yn dda? Diolch.
English: Llywydd, I don't think I can be made responsible for the Member's lack of understanding. As soon as it is safely possible to reopen parts of the football season and different leagues in Wales, we will do so. The Member has to surely understand that public health is more important than football and we will not allow - . I see the Member gesturing at me. I'm sorry that her lack of understanding has yet to be rectified. When a premier football club resumes, it has all the resources that a premier club is able to draw on. It has all the regulated nature of the settings in which they operate; none of that is true in some of the parts of football to which she referred. There simply isn't the structure there that you can rely upon in that way to be confident that all that activity can be resumed in the way that does not put players, officials and the public at risk. That will always be the first thought of this Welsh Government. It may not be her first thought, but it is ours, and when it is safe to do so, then we will resume activity in that setting and we won't do it before that. When it is safe, we will have discussed it with the sector; of course we will have drawn up joint plans with them - it will not come as a surprise to them. Unlike a Government of her party elsewhere in the United Kingdom, the approach in Wales has always been to plan first and then to announce, not to make an announcement and then wonder how it's going to be possible to make that happen.
Welsh: Llywydd, nid wyf yn credu y gellir fy nal i'n gyfrifol am ddiffyg dealltwriaeth yr Aelod. Cyn gynted ag y bydd hi'n ddiogel bosibl i ailagor rhannau o'r tymor pêl-droed a gwahanol gynghreiriau yng Nghymru, byddwn yn gwneud hynny. Mae'n rhaid i'r Aelod ddeall, siawns, fod iechyd y cyhoedd yn bwysicach na phêl-droed ac na fyddwn yn caniatáu - . Rwy'n gweld yr Aelod yn ystumio arnaf. Mae'n ddrwg gennyf nad yw ei diffyg dealltwriaeth wedi'i gywiro eto. Pan fydd clwb pêl-droed uwch-gynghrair yn ailddechrau, mae ganddo'r holl adnoddau y gall clwb uwch-gynghrair eu defnyddio. Mae ganddo holl natur reoleiddiol y lleoliadau y maen nhw'n gweithredu ynddynt; nid oes dim o hynny'n wir gyda rhai agweddau ar y byd pêl-droed y cyfeiriodd hi atyn nhw. Nid oes strwythur yn bodoli y gallwch chi ddibynnu arno yn y ffordd honno i fod yn ffyddiog y gellir ailddechrau'r holl weithgarwch hwnnw mewn ffordd nad yw'n peryglu chwaraewyr, swyddogion a'r cyhoedd. Dyna fydd bob amser flaenaf ym meddwl y Llywodraeth Cymru hon. Efallai nad dyma sydd flaenaf yn ei meddwl hi, ond dyna sydd flaenaf i ni, a phan fydd yn ddiogel gwneud hynny, yna byddwn yn ailddechrau gweithgarwch yn y maes hwnnw ac ni fyddwn yn gwneud hynny cyn hynny. Pan fydd yn ddiogel, byddwn wedi'i drafod gyda'r sector; wrth gwrs y byddwn ni wedi llunio cynlluniau ar y cyd â nhw - ni fydd yn syndod iddyn nhw. Yn wahanol i Lywodraeth o'i phlaid hithau mewn rhan arall o'r Deyrnas Unedig, y ffordd o weithio yng Nghymru erioed fu cynllunio'n gyntaf ac yna cyhoeddi, nid cyhoeddi ac yna meddwl tybed sut y bydd hi'n bosibl cyflawni hynny.
English: First Minister, Shelter has found that 15,000 tenants in Wales face losing their homes due to rent arrears accrued during the lockdown. These debts have come about through no fault of their own, and uncertainty about the future is plaguing them. It's astonishing that in Wales it's still possible to be evicted into homelessness. I was glad, of course, that tenants have been given four more weeks of certainty that they can't be evicted, but that isn't enough. Those four weeks represent four more weeks of anguish, when desperate people will be wondering whether they will have a roof over their head come the autumn. We've heard earlier that your party voted to ban evictions and no-fault evictions, and yet you still haven't banned them. Your Government has done a lot of good work to nearly eradicate homelessness during the lockdown, but your inaction in supporting tenants risks undoing all that work. So, First Minister, will you now act to ban evictions into homelessness, to give certainty and solace to the thousands of tenants who are worried that they don't just have a stay of eviction, but a promise that they are secure in their homes? Will you join me and Plaid Cymru in affirming that housing should be a human right?
Welsh: Prif Weinidog, mae Shelter wedi canfod bod 15,000 o denantiaid yng Nghymru yn wynebu colli eu cartrefi oherwydd ôl-ddyledion rhent a gronnwyd yn ystod cyfnod y cyfyngiadau symud. Mae'r dyledion hyn wedi cronni heb unrhyw fai arnyn nhw eu hunain, ac mae ansicrwydd ynglŷn â'r dyfodol yn eu plagio. Mae'n rhyfeddol ei bod hi'n dal yn bosibl yng Nghymru troi rhywun allan a'u gwneud yn ddigartref. Roeddwn i'n falch, wrth gwrs, bod tenantiaid wedi cael pedair wythnos arall o sicrwydd na ellir eu troi allan, ond nid yw hynny'n ddigon. Mae'r pedair wythnos hynny yn bedair wythnos arall o ofid, pan fydd pobl anobeithiol yn meddwl tybed a fydd ganddynt do uwch eu pennau pan ddaw'r hydref. Rydym ni wedi clywed yn gynharach fod eich plaid wedi pleidleisio i wahardd troi allan a throi allan heb fai, ac eto nid ydych chi wedi gwahardd hynny eto. Mae eich Llywodraeth wedi gwneud llawer o waith da i fwy neu lai dileu digartrefedd yn ystod y cyfyngiadau symud, ond mae perygl i'ch diffyg gweithredu o ran cefnogi tenantiaid ddadwneud yr holl waith hwnnw. Felly, Prif Weinidog, a wnewch chi weithredu nawr i wahardd troi pobl allan a'u gwneud yn ddigartref, i roi sicrwydd a chysur i'r miloedd o denantiaid sy'n poeni mai dim ond aros i gael eu troi allan y maen nhw, ac y rhoddir addewid iddyn nhw eu bod yn ddiogel yn eu cartrefi? A wnewch chi ymuno â mi a Phlaid Cymru i gadarnhau y dylai tai fod yn hawl ddynol?
English: Well, Llywydd, I think I answered these questions earlier when the leader of her party put the same points to me at the start of proceedings. I set out there the actions we have already taken to prevent the eviction of people into homelessness here in Wales, and I reminded Members then that the Welsh Government has legislation that we will be promoting through the Senedd during the remainder of this term that will have a significant impact on no-fault evictions, and look forward to the support of those Members who've spoken powerfully on this matter during this afternoon.
Welsh: Wel, Llywydd, rwy'n meddwl fy mod wedi ateb y cwestiynau hyn yn gynharach pan wnaeth arweinydd ei phlaid yr un sylwadau i mi ar ddechrau'r trafodion. Amlinellais yr hyn yr ydym ni eisoes wedi ei wneud i atal troi pobl allan a'u gwneud yn ddigartrefedd yma yng Nghymru, ac atgoffais yr Aelodau bryd hynny fod gan Lywodraeth Cymru ddeddfwriaeth y byddwn yn ei hyrwyddo drwy'r Senedd yn ystod gweddill y tymor hwn a fydd yn cael effaith sylweddol ar droi allan heb fai, ac edrychaf ymlaen at gefnogaeth yr Aelodau hynny sydd wedi siarad yn rymus ar y mater hwn y prynhawn yma.
English: Thank you, First Minister for your statement this afternoon. I am a little surprised, as this is the first formal sitting of the Senedd, that you haven't chosen to put a formal apology on the record in relation to the exam debacle that happened only a week or so ago now, and I'd invite you to use this opportunity to put that formal apology on the record. In response to my colleague Laura Anne, you say the Welsh Government plan first then execute. It wasn't much of a plan that you put in place to stop a lot of children, teachers and parents suffering a lot of distress because of the algorithm that you used. So, could I invite you to put the apology on the record? And, secondly, could I invite you to give us an answer as to how you are working with higher education facilities and also FE institutions as to how they will accommodate extra students that will now be chasing valuable places in those institutions? In other parts of the United Kingdom, they've set up special working groups between Government and the educational establishments to help facilitate these actions.
Welsh: Diolch, Prif Weinidog am eich datganiad y prynhawn yma. Rwy'n synnu braidd, gan mai dyma gyfarfod ffurfiol cyntaf y Senedd, nad ydych chi wedi dewis ymddiheuro'n ffurfiol ar y cofnod am y llanast a fu gyda'r arholiadau dim ond wythnos yn ôl nawr, a byddwn yn eich gwahodd i ddefnyddio'r cyfle hwn i ymddiheuro'n ffurfiol ar y cofnod. Mewn ymateb i'm cyd-Aelod Laura Anne, rydych chi'n dweud bod Llywodraeth Cymru yn cynllunio gyntaf ac wedyn yn gweithredu. Ni roesoch chi lawer o gynllun ar waith i atal llawer o blant, athrawon a rhieni rhag dioddef llawer o ofid oherwydd y trefniant a ddefnyddiwyd gennych chi. Felly, a gaf i eich gwahodd i ymddiheuro ar y cofnod? Ac, yn ail, a gaf i eich gwahodd i roi ateb i ni o ran sut yr ydych chi'n gweithio gyda chyfleusterau addysg uwch a sefydliadau addysg bellach hefyd ynghylch sut y byddan nhw'n sicrhau digon o le ar gyfer myfyrwyr ychwanegol a fydd nawr yn ymgeisio am leoedd gwerthfawr yn y sefydliadau hynny? Mewn rhannau eraill o'r Deyrnas Unedig, maen nhw wedi sefydlu gweithgorau arbennig rhwng y Llywodraeth a'r sefydliadau addysgol i helpu i hwyluso'r camau hyn.
English: First Minister, Newport Live, the leisure services trust, provides a great deal of benefit in Newport in terms of sport and physical activity. Indeed, they've played a very major role in providing rehabilitation for COVID-19 patients. I'm sure you're aware of this. Thankfully, they now are returning to their classes and activities, and that's playing a very major role in increasing quality of life for local people. But there is a concern about forthcoming guidance and clarification of that, First Minister, in terms of facilities like the Newport velodrome, which has 16 courts and is a big wide open space. They're worried that some of the restrictions, such as limiting gatherings to 30 people, may apply to the whole of that space, rather than it being considered in terms of its constituent parts. I wonder if there's anything you might be able to say today in terms of those concerns and how the velodrome will be practically viewed in terms of the space that it has.
Welsh: Prif Weinidog, mae Newport Live, yr ymddiriedolaeth gwasanaethau hamdden, yn darparu llawer iawn o fudd yng Nghasnewydd o ran chwaraeon a gweithgarwch corfforol. Yn wir, maen nhw wedi chwarae rhan bwysig iawn yn y gwaith o helpu cleifion COVID-19 i wella ar bod yn wael. Rwy'n siŵr eich bod yn ymwybodol o hyn. Diolch byth, maen nhw bellach yn dychwelyd i'w dosbarthiadau a'u gweithgareddau, ac mae hynny'n chwarae rhan bwysig iawn o ran cynyddu ansawdd bywyd pobl leol. Ond mae pryder ynghylch y canllawiau sydd ar y gweill ac eglurhad o hynny, Prif Weinidog, o ran cyfleusterau fel felodrom Casnewydd, sydd ag 16 o gyrtiau ac sy'n fan agored eang iawn. Maen nhw'n poeni y gall rhai o'r cyfyngiadau, megis cyfyngu grwpiau o bobl i 30, fod yn berthnasol i'r man cyfan hwnnw, yn hytrach na'i fod yn cael ei ystyried o ran ei rannau cyfansoddol. Tybed a oes unrhyw beth y gallech chi ei ddweud heddiw o ran y pryderon hynny a sut y caiff y felodrom ei ystyried yn ymarferol o ran y lle sydd ganddo.